Umferð í Hvalfjarðargöngum var 1,3% meiri í nýliðnum maí en í sama mánuði í fyrra . Þetta er nokkurn veginn sama niðurstaða og hjá teljurum Vegagerðarinnar við hringveginn . Umferðin var meiri núna í maí en í sama mánuði 2012 og 2011 , en minni en árin 2010 , 2009 og 2008 . Á heimasíðu Spalar segir að stundum muni umtalsverðu á niðurstöðum talningar í göngunum annars vegar og hjá Vegagerðinni við þjóðveginn hins vegar . Nú eru upplýsingarnar hins vegar svo gott sem samhljóða . Vegagerðin gefur upp 1,2% aukningu umferðar að jafnaði á 16 talningarstöðum við hringveginn í maí . Aukning mælist alls staðar , mest á Austurlandi en minnst í grennd við höfuðborgarsvæðið . Athyglisvert sé að sjá að fyrstu fimm mánuði ársins hafi umferð á hringveginum aukist um 4,3% og þurfi að fara allt aftur til dýrðarársins 2007 til að finna meiri umferðaraukningu frá ári til árs á sama tímabili , segir í frétt Spalar .